Ítalskir fjölmiðlar greina frá því að njósnari frá Liverpool hafi verið sendur til Ítalíu að fylgjast með nýstirni Seriu A , Dejan Kulusevski sem spilar með Parma á láni frá Atalanta . Kulusevski , er aðeins 19 ára , hefur þegar komið að átta mörkum í deildinni , skorað þrjú og lagt upp fimm . Hann er í eigu Atalanta en byrjaði sinn feril í Svíþjóð hjá Brommapojkarna . Hann byrjaði sinn fyrsta leik í janúar en var lánaður í sumar til Parma þar sem hann hefur spilað 13 leiki . Ítalskir fjölmiðlar fara fögrum orðum um hann og hans leikstíl sem er sagður minna á Kevin De Bruyne . Fjölmörg lið eru sögð hafa áhuga á kappanum og Liverpool er það nýjasta . Þá segir vefsíðan fcinternews að Manchester United sé þegar búið að leggja fram formlegt tilboð upp á 21,5 milljónir punda . Atalanta er sagt vilja nær 30 milljónum .